വീട്ടമ്മയുടെ ദേഹത്തേക്ക് പുലി ചാടി വീണു ആക്രമണത്തില് നിന്നും രക്ഷപ്പെട്ടത് തലനാരിഴയ്ക്ക് കല്ലടിക്കോട്: കല്ലടിക്കോടന് മലയോര മേഖലയെ ഭീതിയിലാക്കി പട്ടാപ്പകല് പുലിയുടെ ആക്രമണം. കഴിഞ്ഞ ദിവസം വീട്ടുമുറ്റത്ത് നായക്ക് തീറ്റ കൊടുത്തു കൊണ്ടിരുന്ന വീട്ടമ്മയ്ക്ക് മുകളിലേക്കാമ് പുലി ചാടി വീണത്. കരിമ്ബ മരുതംകാട് കളത്തില് പറമ്ബില് മാത്തന് തോമസിന്റെ ഭാര്യ സാലി 49 യാണ് പുലിയുടെ ആക്രമണത്തില് നിന്ന് കഷ്ടിച്ച് രക്ഷപ്പെട്ടത്. ഇന്നലെ ഉച്ചകഴിഞ്ഞ് 3.30ന് വീട്ടില് വളര്ത്തുന്ന നായയ്ക്ക് തീറ്റ കൊടുക്കാനായി എത്തിയപ്പോഴാണ് കൂടിന് പിന്നില്നിന്നു പുലി ദേഹത്തേക്ക് ചാടിയത്. നിലവിളിച്ച് മറിഞ്ഞ് വീണതോടെ പുലി സമീപത്തെ വീടിന്റെ സമീപത്തുള്ള റബര് തോട്ടത്തിലേക്ക് ഒടി മറഞ്ഞു. ദിവസങ്ങള്ക്ക് മുന്പ് ഇവരുടെ സമീപത്തു താമസിക്കുന്ന ചക്കുമാരെവീട്ടില് ഹരീഷിന്റെ വളര്ത്തുനായ പുലിയുടെ കൊന്നിരുന്നു. സമീപ പ്രദേശങ്ങളായ മൂന്നേക്കര്, പാങ്ങ്, മീന്വല്ലം, തുടിക്കോട് തുടങ്ങിയ പ്രദേശങ്ങളിലും പുലി ശല്യമുണ്ട്. ആടുകളേയും നായകളേയുമാണ് പുലി ആക്രമിച്ച് കൊല്ലുന്നത്. നിരവധി വളര്ത്തുമൃഗങ്ങളെ കൊന്നതോടെ 2 വര്ഷം മുന്പ് തുടിക്കോട് പുലിക്ക് കെണി ഒരുക്കിയെങ്കിലും വിജയിച്ചില്ല. Stories you may Like